ข้อมูลสรุป (EXECUTIVE SUMMARY)

บริษัท ไทยฟิล์มอินดัสตรี่ จำกัด (มหาชน) (บริษัทฯ) ประกอบธุรกิจในการผลิต
การจำหน่ายภายในประเทศและการส่งออกต่างประเทศ ของ BOPP Film, Polyester Film,
CPP Film และ Metallized Film

ในปี 2551 บริษัทฯ มีกำลังการผลิต BOPP Film 103,000 ตันต่อปี Polyester Film 3,500
ตันต่อปี CPP Film 3,500 ตันต่อปี และ Metallized Film ซึ่งเป็น Value Added Product
จำนวน 7,000 ตันต่อปี รวม Based Film จำนวน 110,000 ตันต่อปี โดยการ
De-bottleneck และ Modernize เครื่องจักร BOPP สายการผลิตที่ 2 ในปี 2551
และสายการผลิตที่ 4 ในปี 2552 ทำให้บริษัทฯ จะมีกำลังการผลิต BOPP เพิ่มขึ้นอีก 5,000 ตัน/ปี
ในปี 2552 หรือมีกำลังการผลิต Based Film รวม 115,000 ตัน/ปี ในปี 2552
และยกเลิกแผนการลงทุนเพื่อ De-bottleneck และ Modernize เครื่องจักร BOPP FILM
สายการผลิตที่ 1 และสายการผลิตที่ 3
เนื่องจากเกิดภาวะเศรษฐกิจถดถอยทั่วโลกตั้งแต่กลางไตรมาสที่ 3 ปี 2551 เป็นต้นมาและบริษัทฯ
ไม่สามารถคาดคะเนได้ว่าภาวะเศรษฐกิจถดถอยทั่วโลกจะส่งผลกระทบกับการเจริญเติบโตและ
Consumption ทั่วโลกจะลดลงอย่างมีนัยสำคัญหรือไม่เพียงใด ปัจจุบันบริษัทฯ
มีสัดส่วนการส่งออกประมาณ 70 % และยอดขายภายในประเทศประมาณ 30 %

ในปี 2551 บริษัทฯ ได้ขยายฐานลูกค้าต่างประเทศเพิ่มขึ้นอีกประมาณ 100 รายเป็น 950
รายและขยายตลาดใหม่เพิ่มขึ้นอีก 5 ประเทศ เป็น 55 ประเทศ
อีกทั้งปรับกลยุทธ์โดยการขายตรงให้กับลูกค้าทั้งรายย่อยภายในประเทศเพิ่มขึ้นอีกประมาณ 50 ราย
เป็น 300 ราย ทั้งนี้บริษัทฯ
ได้กระจายความเสี่ยงไม่ให้มีตลาดส่งออกหรือลูกค้ารายใดมีสัดส่วนยอดขายมากกว่า 15 %
ของยอดจำหน่ายรวมของบริษัทฯ ดังเช่นปัญหาที่เกิดขึ้นในอดีต ซึ่งบริษัทฯ
พึ่งพาตลาดส่งออกไปยังสาธารณรัฐประชาชนจีนมากกว่า 30 % ของยอดจำหน่ายรวมของบริษัทฯ
ทั้งหมด เมื่อสาธารณรัฐประชาชนจีนแปรสภาพจากผู้นำเข้าเป็นผู้ส่งออก BOPP Film
รายใหญ่ของโลกจึงส่งผลให้บริษัทฯ
ต้องหาตลาดใหม่หลายตลาดและลูกค้าจำนวนมากเพื่อแทนที่ตลาดส่งออกไปสาธารณรัฐประชาชนจีนเพียงตลาดเดียว
ลูกค้าที่สำคัญของบริษัทฯ ในกลุ่มประเทศอาเซี่ยนจะเป็นอินโดนีเซีย และเวียดนาม
โดยมีการพัฒนาตลาดมาเลเซีย และฟิลิปปินส์เป็นตลาดรองที่มีนัยสำคัญเพิ่มขึ้น
สำหรับอเมริกาเหนือประเทศสหรัฐอเมริกา และแคนนาดา ยังเป็นคู่ค้าที่สำคัญของบริษัทฯ
สำหรับกลุ่มประเทศยุโรปตะวันตก (EU) บริษัทฯ มีฐานลูกค้าสำคัญใน UNITED KINGDOM (UK)
อิตาลี เยอรมันนี เบลเยี่ยม และฮอลแลนด์ สำหรับทวีปออสเตรเลีย บริษัทฯ
มีฐานลูกค้าสำคัญอยู่ในประเทศออสเตรเลียและนิวซีแลนด์ รวมทั้งหมู่เกาะฟิจิ
สำหรับกลุ่มประเทศในตะวันออกกลางบริษัทฯ มีฐานลูกค้าอยู่ในตุรกี อียิปต์ จอร์แดน ยูเออี
และซีเรีย สำหรับกลุ่มประเทศในเอเชียใต้ บริษัทฯ มีฐานลูกค้าสำคัญในประเทศปากีสถาน
บังคลาเทศ ศรีลังกา และ เนปาล โดยที่บริษัทฯ
ได้เริ่มพัฒนาตลาดอินเดียซึ่งได้ยกเลิกมาตรการกีดกันการค้าโดยการตั้งกำแพงภาษีสินค้า BOPP
FILM เป็นระยะเวลา 5 ปี สำหรับกลุ่มประเทศตะวันออกไกล บริษัทฯ มีฐานลูกค้าสำคัญที่ฮ่องกง
และไตหวัน และประสบความสำเร็จในการเพิ่มการส่งออกไปยังประเทศญี่ปุ่นและเกาหลีใต้
อย่างมีนัยสำคัญ เนื่องจากประเทศทั้งสองไม่สนับสนุนและชดเชยการผลิตสินค้า COMMODITY
ให้กับผู้ผลิตอีกต่อไป นอกจากนี้บริษัทฯ ยังได้พัฒนาตลาดส่งออกใหม่ ๆ
เช่นประเทศในกลุ่มยุโรปตะวันออก โดยมีตลาดสำคัญในประเทศ รัสเซีย ยูเครน โปแลนด์ เป็นต้น
สำหรับกลุ่มประเทศอเมริกาใต้ บริษัทฯ ประสบความสำเร็จในการขยายตลาดไปยังประเทศ บราซิล
โคลัมเบียและอาร์เจนตินาเป็นต้น สำหรับทวีปอาฟริกา บริษัทฯ
ประสบผลสำเร็จในการขยายตลาดไปยังประเทศอเมริกาใต้ ไนจีเรีย คองโก ชาด และอียิปต์
เป็นต้น รวมทั้งการขยายไปยังตลาดใหม่ เช่น แม็กซิโก ในทวีปอเมริกากลาง ทำให้บริษัทฯ
มีกำลังการผลิตไม่เพียงพอมาตั้งแต่ปี 2550 เป็นต้นมา และจำเป็นต้อง

De-bottleneck และ Modernize ตามที่กล่าวแล้วข้างต้น
แต่เนื่องจากภาวะเศรษฐกิจถดถอยทั่วโลกตั้งแต่กลางไตรมาสที่ 3 ของปี 2551 เป็นต้นมา บริษัทฯ
จึงต้องระงับแผนการขยายการผลิตบางส่วน (สายการผลิต BOPP FILM ที่ 1 และที่ 3 )
ออกไปอย่างไม่มีกำหนดจนกว่าสถานการณ์จะเข้าสู่ภาวะปกติ

ปัจจุบันบริษัทฯ ยังคงมีสัดส่วนประมาณ 5-6 %
ของปริมาณการส่งออกของตลาดโลกและยังคงเป็นผู้นำของตลาดภายในประเทศ
โดยมีส่วนแบ่งตลาดประมาณ 50% เนื่องจากบริษัทฯ
เน้นเฉพาะกลุ่มลูกค้าขนาดใหญ่และขนาดกลางเป็นหลัก
ทั้งกลุ่มลูกค้าที่คำนึงถึงคุณภาพสินค้าควบคู่กับระดับราคาที่เป็นธรรมและบริษัทฯ
มีนโยบายตรวจสอบฐานะการเงินของลูกค้าก่อนการพิจารณาให้ Credit Term
จึงทำให้สัดส่วนตลาดภายในประเทศลดลงบ้าง

บริษัทฯ คงความสามารถในการแข่งขันในตลาดโลกโดย บริษัทฯ ได้ยึดนโยบายในการเพิ่มสัดส่วน
Specialty Film ซึ่งให้ Margin สูงกว่า Commodity Film จากสัดส่วนที่ 20 – 25 % เป็น
30 % ในปี 2551 ทำให้บริษัทฯ มีผลประกอบการ Operational Profit
อยู่ในระดับที่ดีกว่าคู่แข่งในช่วงเกิดภาวะเศรษฐกิจถดถอยทั่วโลก เช่นดังปัจจุบัน นอกจากนี้บริษัทฯ มี
Exchange Gain /Loss ในระดับต่ำจากนโยบาย Natural hedging
ทำให้บริษัทไม่ได้รับผลกระทบจากค่าเงินบาทที่อ่อนตัวลงในปี 2551 มากนัก
เมื่อเปรียบเทียบกับอุตสาหกรรมเดียวกัน

จากนโยบายการบริหารการเงินโดยวิธีการอนุรักษ์นิยม บริษัทฯ
ได้ตัดสินใจที่จะตั้งสำรองเงินลงทุนในบริษัท ไทยคอปเปอร์อินดัสตรี่ จำกัด (มหาชน) (TCI)
ซึ่งถือเป็นบริษัทร่วม จำนวน 1,555 ล้านบาท ทั้งหมดภายในไตรมาสที่ 3 ของปี 2550
เนื่องจากบริษัทร่วมดังกล่าวมีปัญหาด้านเงินทุนหมุนเวียนส่งผลให้
ต้องหยุดผลิตและให้พนักงานออกเป็นจำนวนมาก โดยพิจารณาจากมูลค่าประเมินทรัพย์สินใหม่ของ
TCI ตามรายงานของผู้ประเมินอิสระฉบับวันที่ 28 กันยายน 2550 หากในกรณีที่ TCI
หาผู้ร่วมทุนใหม่ได้ตลอดจนเจรจาปรับโครงสร้างหนี้กับเจ้าหนี้แล้วเสร็จ
และสามารถดำเนินการเชิงพาณิชย์ได้อีกครั้งหนึ่ง บริษัทฯ จะพิจารณาทบทวนมูลค่าเงินลงทุน
ดังกล่าวพร้อมทั้งกลับรายการที่ได้สำรองด้อยค่าของเงินลงทุนดังกล่าวให้กลับมามีมูลค่าคงเหลือตามที่ได้ทำการประเมินราคาใหม่
ณ ขณะนั้นอีกครั้งหนึ่ง

บริษัท ริเวอร์ไซด์ทาวเวอร์ จำกัด (ริเวอร์ไซด์) บริษัท ไทยฟิล์มอินดัสตรี่ จำกัด (มหาชน)
ถือหุ้นอยู่ ร้อยละ 99.99999 เป็นโครงการคอนโดมิเนียม 32 ชั้น ริมแม่น้ำเจ้าพระยา
ถนนพระราม 3 ซึ่งโครงการนี้ได้ดำเนินการก่อสร้างเสร็จสมบูรณ์
ได้จดทะเบียนนิติบุคคลอาคารชุดเรียบร้อยแล้ว โดยเริ่มทยอยโอนได้ตั้งแต่เดือนกันยายน 2541
เป็นต้นมา

ปัจจุบันบริษัท ริเวอร์ไซด์ ทาวเวอร์ จำกัด (ริเวอร์ไซด์) มียูนิตที่จะรอขายอยู่ประมาณ 46 ยูนิต
แต่บริษัทฯ ได้สำรองด้อยค่าของอาคารชุดดังกล่าวเพิ่ม เพิ่มขึ้นอีกประมาณ 90 ล้านบาท
เหลือต้นทุนในบัญชีของบริษัทฯ เพียง 314 ล้านบาท ซึ่งบริษัทฯ
น่าจะได้รับกำไรเพิ่มขึ้นเมื่อขายและปิดโครงการเพราะราคาขายน่าจะอยู่ที่ 12 – 15 ล้านบาท
ต่อยูนิต ในปัจจุบันซึ่งถือว่าบริษัทฯ ดำเนินการในลักษณะอนุรักษ์นิยม (Conservative
Accounting Practice) ซึ่งเป็นนโยบายที่บริษัทฯ ยึดถือตลอดมา